氡

氡是化学元素，符号Rn，原子序数86，属于稀有气体。呒色、呒臭、呒味，有得放射性。渠是镭自然衰变后个间接产物，顶稳定同位素是222Rn，半衰期3.8天。常规条件下头，氡是只含放射性同位素个气体，是密度顶高个气体物质之一。

1899年，居里夫妇发现镭发出个放射性气体，隔年道恩讴渠“镭射气”（radium emanation）；1899年，欧文斯搭卢瑟福发现钍个放射性产物，讴“散发物”（emanation），第三年拿元素发现名誉畀拉居里夫妇；1904年德贝尔恩发现锕个放射性产物。

三種气体先后有得多套命名方案：1904年exradio、exthorio搭exactinio，1918年radon、thoron搭akton，1919年radeon、thoreon搭actineon搭著1920年最终版radon、thoron搭actinon。拉姆齐继（搭Collie提出）1904方案之后，1910年又搭格雷提出镭射气个新名字“niton”（<拉丁语nitens“发光”+on“惰性气体），国际原子量委员于1912年采纳。1931年，玛丽·居里、卢瑟福、德贝尔恩共同发文，要用卢瑟福最初个命名Emanation作为三隻同位素个正式元素名。但是元素周期表一径用顶稳定个同位素radon作为元素名，另外两隻同位素thoron、actinon改名220Rn、219Rn。个咾看早期文献一定要当心，radon指个只是222Rn，而不是三種emanation个统称。

Category:稀有气体